Små (3-7 millimeter), litt brede, brunlige gjødselbiller. Antennene er korte og har en tre-leddet klubbe. Hodet er stort og bredt, med runde, litt utstående fasettøyne, gjerne med et par tenner på forkanten. Pronotum er nærmest rektangulært, med seks fine lengderibber. Dekkvingene er nokså varierende i formen, med tre skarpe, opphøyde lengderibber og uthulede partier mellom disse. Beina er forholdsvis kraftige.